Θέμα: Modern Greek Language (Secondary School)
Ερώτηση: "Ένας μεγάλος αθλητής". Ο Πύρρος Δήμας, τραυματισμένος, μπήκε στο γυμναστήριο και έκανε την πρώτη ένεση για τον πόνο. Ο προπονητής του τον ρώτησε πώς είναι και αυτός του απάντησε ότι είναι καλά. Μετά του είπε ότι μόνο ο Αυστραλός είναι πιο ελαφρύς από εκείνον και να μην φοβηθεί, γιατί όλα θα πάνε καλά. Δεν συζήτησαν καθόλου για το μετάλλιο. Ετοιμάζεται να βγει για την πρώτη προσπάθεια. Λέει στον προπονητή του, που τον βλέπει ανήσυχο, "Πάμε και ό,τι γίνει". Στην τελευταία προσπάθεια ο προπονητής του τού ανακοινώνει ότι με 205 κιλά είναι δεύτερος. Τότε ο Πύρρος του λέει "βάλε όσα χρειάζονται για το χρυσό. Όλα εκεί θα τα αφήσω, χέρια, πόδια". Μετά βγήκε για την τελευταία προσπάθεια. Στο πρόσωπό του φαινόταν ότι πονούσε πολύ. Με τα μάτια του έψαχνε τα παιδιά του μέσα στο κοινό. Αλλά δεν έβλεπε τίποτα. Όταν τελείωσε, τα παιδιά του είπαν: "Δεν είδες το πανό που σηκώσαμε; Μπαμπά, σε αγαπάμε!". Σήκωσε τα κιλά. Τελείωσε ο αγώνας και ανέβηκε στο βάθρο, δείχνει το μετάλλιο και λέει "αυτό πήραμε". Ο κόσμος ήταν χαρούμενος. Πήγανε στο σπίτι, είχαν έρθει συγγενείς από τη Νέα Υόρκη, από τη Μαδαγασκάρη και ο καλύτερός του φίλος από την Αλβανία. Έγινε μεγάλο πάρτι στο σπίτι. Ένιωθε χαρούμενος και περήφανος γι' αυτό που του συνέβη. Δεν συνέβη, βέβαια, τυχαία. Η αγωνιστική διάθεσή του, η θέλησή του και το κίνητρο που προσφέρει η δόξα των ολυμπιονικών τον οδήγησαν στη νίκη και την ευτυχία που ένιωσε, όταν είδε την ελληνική σημαία στο πιο ψηλό σημείο. Ξανθοπούλου Α.- Δημάκη Π., Τετράδιο Εργασιών Νεοελληνικής Γλώσσας, Α΄Β΄Γ΄ Γυμνασίου, εκδ. Έννοια, Αθήνα 2006. Επίλεξε τη σωστή απάντηση σύμφωνα με το κείμενο. "Μετά βγήκε για την τελευταία προσπάθεια". Ποιος;
Επιλογές:
Ο Αυστραλός
Ο Πύρρος Δήμας
Ο Ιακώβου
Σωστή απάντηση (αριθμός επιλογής, από 0): 1